ให้รักพิพากษา Dare To Love ลุยถ่ายเกาะพีพี ชวนตามรอยจิ้น กระตุ้นเศรษฐกิจไทย
เคมีดีงามมากแม่ สำหรับละครรักต่างวัย ให้รักพิพากษา Dare To Love ที่คว้าตัวนางเอกสุดฮอต เบลล่า-ราณี มาเปิดซิงการแสดง พระเอกน้องใหม่แกะกล่อง กองทัพ พีค ตอนนี้เดินหน้าถ่ายทำ เอาใจแฟนละครสายจิ้นไปกว่า 60 เปอร์เซ็นต์แล้ว ภายใต้การผลิตของ บริษัท ชลลัมพี โปรดั๊กชั่น โดยผู้จัดคนเก่ง พี่ต้น-ณฐนนท์ ทายาทของผู้จัดในตำนาน แม่หนู-สรวงสุดา ที่ควบคุมการผลิต ติวเข้มขยี้ฉากฟินๆ เพื่อคุณผู้ชมโดยเฉพาะ ล่าสุดปรับแผนการถ่ายทำ เดิมที่ตั้งใจเก็บภาพบรรยากาศสวยๆ ที่ เกาะมัลดีฟส์ เติมแต่งให้ละครออกมาเป๊ะเวอร์ แต่เจอสถานการณ์โควิด-19 ระบาด ไม่สามารถเดินทางไปถ่ายทำได้ เลยขอวางแผนใหม่กลับมากระตุ้นเศรษฐกิจไทย เปลี่ยนมาถ่ายทำกันที่ เกาะพีพี จังหวัดกระบี่ แทน ใช้ระยะเวลาในการถ่ายทำถึง 5 วันเต็มๆซึ่งโลเคชั่นหลักในครั้งนี้ปักหมุดถ่ายทำกันที่ Phi Phi Island Village Beach Resort จังหวัดกระบี่ ที่ต้องบอกเลยว่าบรรยากาศความสวยงามของท้องทะเลประเทศไทยนั้น สวยไม่แพ้ชาติใดในโลก ซึ่งบรรยากาศในการถ่ายทำครั้งนี้คู่พระนาง เบลล่า และ กองทัพ พีค สปิริตแรงสู้สุดตัว ต้องเผชิญทั้งแดด ลม พายุ ฝน ก็ไม่บ่น พร้อมปล่อยเคมีความหวานรัวๆ ร่วมด้วย ทีมพระนางอีกหนึ่งคู่อย่าง อู๋-ธนากร พิ้งกี้-สาวิกา และ แก๊งค์ทีมนักแสดงแก๊งค์ออฟฟิตทนายความ เกิร์ก ชิลเลอร์ น้ําฟ้า-ธัญญภัสร์ ลาล่า-ลาริสา มายด์-ฑาริกา จุ๊บแจง-วิมลพันธ์ ก็ขนสีสันความสนุกมาถล่มเกาะพีพีเช่นกันโดยเป็นฉากการเอาต์ติ้งของบริษัททนายความ และการพัฒนาความสัมพันธ์ของพระนางที่แฟนๆ จะฟินจิกหมอนอย่างแน่นอน ซึ่งผู้จัดคนเก่ง ต้น-ณฐนนท์ มีความตั้งใจที่จะส่งเสริมการท่องเที่ยวของประเทศไทย ที่ทุกคนกำลังได้รับผลกระทบจากพิษโควิด-19 หวังให้ละครเรื่องนี้เป็นอีกหนึ่งโลเคชั่นสวยงาม ที่แฟนๆ จะได้มาตามรอย ซึมซับบรรยากาศความงามของสถานที่ท่องเที่ยวประเทศไทย ช่วยกระตุ้นเศรษฐกิจไทย อุตสาหกรรมท่องเที่ยว ชุมชน ตามนโยบายของภาครัฐกันมากยิ่งขึ้น ที่สำคัญยังใส่ใจความละเอียดของความสวยงามของมุมภาพในละคร คว้าตัวช่างภาพเวดดิ้งมือหนึ่งของไทย Vin Bubby มาเสริมทัพ ผู้กำกับมือทอง วุ้น-ทรงศักดิ์ มงคลทอง เพื่อถ่ายแฟชั่นเซตสุดฟิน ไว้ปล่อยตอนละครออนแอร์ เพื่อผู้ชมแฟนละครเรื่องนี้อีกด้วย เอาเป็นว่าแฟนๆ ห้ามพลาดความหวาน และความโรแมนติกของละคร ให้รักพิพากษา Dare To Love ได้เร็วๆ นี้ ทางช่อง 3>>อ่านนิยายไทยรัฐทั้งหมดได้ที่นี่<<
ให้รักพิพากษา Dare To Love เดินหน้าถ่ายทำ เอาใจแฟนละครสายจิ้นไปกว่า 60 เปอร์เซ็นต์แล้ว ภายใต้การผลิตของ บริษัท ชลลัมพี โปรดั๊กชั่น โดยผู้จัดคนเก่ง พี่ต้น-ณฐนนท์
ให้รักพิพากษา,ให้รักพิพากษา Dare To Love,เบลล่า ราณี,กองทัพ พีค,พิ้งกี้ สาวิกา,ละครใหม่,นิยาย